als_Latn dik_Latn sag_Latn
Këtë e fakton trajneri Diego Simeone, I cili premton t'i hedhë në fushë dy sulmuesit për sfidën kundër Granadas.
Fernando Torres dhe Mario Mandzukic mund të bashkëjetojnë në një skuadër. Këtë e fakton trajneri Diego Simeone, I cili premton t'i hedhë në fushë dy sulmuesit për sfidën kundër Granadas. Kampionët në fuqi të Primera Division synojnë suksesin në ndeshjen e radhës për të mos humbur kontaktet me Realin e Madridit dhe Barcelonën.
"Ata janë sulmues që kërkojnë përherë thellësinë në zonën e rreptësisë dhe mendoj se mund të luajnë të dy në të njëjtin formacion. E kemi bërë një gjë të tillë me Falcaon dhe Costan por edhe me Costan e Villan. Ndaj Granadas do t'i aktivizoj në të njëjtën kohë për t'i dhënë një bonus të madh paketës sulmuese të skuadrës".
Me blerjen e Torres në muajin Janar, mediat u përqëndruan te e ardhmja e Mario Mandzukic, por mesa duket, "El Cholo" ka një plan B për ekipin e tij, duke ndryshuar skemën me të cilën ka luajtur gjatë vitit të fundit. Në konferencën për shtyp, Simeone u përqëndrua më pas te sfida e radhës duke analizuar kundërshtarin.
"Lojtarët e Granadas do të synojnë të japin maksimumin pas ndryshimit të trajnerit. Ata do të kenë një objektiv të qartë; të arrijnë te suksesi duke rritur shpejtësinë në sulm prandaj lojën duhet ta bëjmë ne".
als_Latn als_Latn als_Latn als_Latn als_Latn